TNT-ekvivalentti

+TNT-ekvivalentti Yksikkö Lyh. Joulea/J kilogramma  kg  4,184 × 106 tonni  t  4,184 × 109 kilotonni  kt  4,184 × 1012 megatonni  Mt  4,184 × 1015 gigatonni  Gt  4,184 × 1018
TNT-ekvivalentti on erityinen energian mittayksikkö, jota käytetään yleensä kuvaamaan räjähdysvoimakkuutta. Yksikön määritelmä perustuu TNT-räjähteen eli trotyylin räjähdysenergiaan. On sovittu, että trotyylin räjähdysenergia on 4,184 MJ/kgFactors for Units Listed Alphabetically, NIST Guide to SI Units.

Yksikköä käytetään usein kuvaamaan varsinkin suuria räjähdyksiä tai ydinaseita. Tyypillisesti käytetään tonnin eli tuhannen kilogramman monikertoja, kilotonni, megatonni ja gigatonni.

Kilotonnia, megatonnia ja gigatonnia käytetään myös massan yksikkönä - tonnin monikertoina.

Kilotonni
Kilotonnia (lyhenne ktLyhenneluettelo, KotusSuojelumies, sivu 19; Puolustusvoimat 1992 ) käytetään usein kuvaamaan ydinaseiden räjähdysvoimaa. Kilotonnin voima on tuhannen trotyylitonnin räjähtäessä vapautuva energia. On sovittu, että trotyylin räjähdysvoima on 4,184 MJ/kg, joten yksi kilotonni tarkoittaa 4,184 terajoulea (4,184·1012 joulea).

Hiroshimaan pudotetun atomipommin räjähdysvoima vastasi noin 13 kilotonnia (eli 13 miljoonaa kilogrammaa TNT:tä).

 Kilotonni massan yksikkönä 

Kilotonnia (lyhenne kt Tarkastusyksikön tankojen siirron menetelmätarkastelu HBI-tarkastuslinjalla, Kari Kattainen; opinnäytetyö, Tampereen ammattikorkeakoulu) käytetään myös massan yksikkönä. Kilotonni on tuhat tonnia – yksi gigagramma (109 g). Kilotonnista käytetään myös ilmaisua "tuhatta tonnia", joka lyhennetään "ttn"Leipomovalmisteiden tuotantomäärät, Leipätiedotus .

Megatonni
Megatonnia (tunnus Mt) käytetään kuvaamaan suurimpien ydinaseiden räjähdysvoimaa. Muita vastaavan luokan tapahtumia on geologiset ilmiöt ja taivaan kappaleiden törmäykset. Yksi megatonni on sellaisen räjähdyksen voimakkuus, jonka saisi aikaan miljoona tonnia trotyyliä eli trinitrotolueenia (TNT). Se vastaa noin 4,184·1015 joulea eli 4,184 petajoulea.

Megatonnin suuruinen räjähdys saavutetaan vetypommin räjähdyksessä. Hiroshiman pommin voima oli vain 0,015 megatonnia, ja suurimman räjäytetyn vetypommin voima noin 57 megatonnia.

Megatonniluokkaa energiaa vapautuu tulivuorenpurkauksissa, maanjäristyksessä ja kymmenien metrien läpimittaisen meteoriitin törmätessä maahan. Kilometrin läpimittaisen meteoriitin törmäysräjähdys tuottaa 10 miljoonan megatonnin räjähdyksen.

 Megatonni massan yksikkönä 

Megatonnia (lyhenne MtSoiden ojitus: hiilivarat ja ilmastopäästöt, sivu 3; Heikki Simola, Itä-Suomen yliopisto Kasvihuonekaasujen päästö- ja pitoisuusskenaariot, Ilmasto-opas.fi  tai Mtn) käytetään myös massan yksikkönä. Megatonni on miljoona tonnia – yksi teragramma (1012 g).

Gigatonni
Gigatonnia (Gt) käytetään kuvaamaan hyvin suuria räjähdyksiä kuten asteroidin törmäystä Maahan. Gigatonni vastaa räjähdystä, jonka aiheuttaisi gigatonnin määrä TNT:tä. TNT-gigatonni on 4,184 × 1018 joulea energiaa.

Suurin ihmisen rakentama vetypommi, Tsar-bomba, räjäytettiin 30. lokakuuta 1961 ja sen voimakkuus oli 57 megatonnia eli 0,057 gigatonnia.

 Gigatonni massan yksikkönä 

Gigatonnia (lyhenne Gt) käytetään myös massan yksikkönä. Gigatonni on miljardi tonnia – yksi petagramma (1015 g).

 Katso myös 
Ydinase ja Vetypommi
Krakatau

 Lähteet 

Luokka:Massan yksiköt
Luokka:Energian yksiköt